GiliGold/VAD_KnessetCorpus huggingface dataset:
<כרמן אלמקייס: הוא קפץ עלי מאחורה, כל הגוף שלי חבלות, הנה אני אראה לכם, תראו איך הגוף שלי נראה, הטיח אותי ברצפה, בעט לי בברך, אני מסתובבת עם קביים.
<כרמן אלמקייס: 10 שוטרי יס"מ באותו זמן כמובן על ספיר שהיתה לידי, קפצו לעצור אותה.
<כרמן אלמקייס: הם קפצו עלי, שמו לי אזיקים, כל הידיים שלי נפוחות, שמו לי אזיקים כמו אחרונת העבריינים.
<כרמן אלמקייס: אני מזכירה לכם שאין לי שום דבר בעבר שלי עם המשטרה, שום מקרה אלימות, כלום, בחיים שלי.
<כרמן אלמקייס: קפצו עלי, ובזמן שהם אוזקים אותי ואומרים לי שאני עצורה באשמת תקיפת שוטר, אני עצורה באשמת תקיפת שוטר, אני וספיר, אני רואה אותו הולך לפלאפון שהוא יודע שהוא מצולם שם ויודע שהסרטון הזה יראה את איך שהוא התנהג אלי, לוקח את הפלאפון ומתעסק אתו.
<כרמן אלמקייס: ואני צועקת לכל השוטרים שנמצאים שם שייתן לי את הפלאפון, הפלאפון שלי, יש לי שם משהו חשוב, אני רוצה את הפלאפון.
<כרמן אלמקייס: אף אחד לא מתייחס אלי.
<כרמן אלמקייס: דרך אגב, הם שלחו אותי למח"ש.
<כרמן אלמקייס: זו הטענה הרגילה: לכי תתלונני במח"ש.
<כרמן אלמקייס: זה לא מעניין אותם.
<מרטין קיאל: את כל הדברים היא אמרה בחקירה, מח"ש יכולה - - -
זבולון כלפה: כרמן, אנחנו צריכים לסיים.
<כרמן אלמקייס: אני אסיים.
<כרמן אלמקייס: נזרקנו לתוך ניידת, נחטפנו מיער חשוך, מאחורה, אף אחד מהמפגינים לא יודע בכלל ששתי נשים נזרקו עכשיו לתוך ניידת, רק גברים מסביבם.
<כרמן אלמקייס: כמובן שכולם כבר בטח תיאמו עמדות ביניהם, כל חברי יס"מ שהיו שם.
<כרמן אלמקייס: נזרקנו לניידת, היינו עצורות, מעוכבות עד 04:00 בבוקר, כאילו אנחנו אחרונות העברייניות.
<כרמן אלמקייס: פגשנו אותו שם במשטרה, הוא עבר לידינו וחייך, הוא נכנס לספיר ואמר לה: ניפגש בבית משפט, כאילו הוא איזה "גבר-גבר" ואנחנו עברנו על החוק.
<כרמן אלמקייס: ואז, אחרי כל זה, עוד המשטרה, במקום לבוא ולראות, לבחור הזה יש עבר של אלימות, יש תלונה נגדו במח"ש על אלימות, במקום לבוא ולעשות שניה סטופ ולהגיד: אוקיי, אולי זה קרה, בוא נבדוק את זה, הולכים ומכפישים עכשיו את שמי בתקשורת, מוציאים סרטונים ערוכים.
<כרמן אלמקייס: הסרטון שעלה בטלוויזיה הוא סרטון שנערך על ידי המשטרה.
זבולון כלפה: כרמן, תודה.
<כרמן אלמקייס: אם יכניסו את 2 הדקות לפני יראו שהשוטרים דחפו אותנו.
<כרמן אלמקייס: הטרדות מיניות של נשים על ידי שוטרים זה דבר שקורה גם ביום חמישי וגם ביום שבת, זה ביחד.
זבולון כלפה: כרמן, תודה רבה.
זבולון כלפה: חבר הכנסת דב חנין, אחרון הדוברים.
דב חנין: האמת היא שמאוד קשה לי לדבר אחרי הדברים של כרמן.
דב חנין: אנחנו יזמנו את הדיון הזה במליאה לפני האירוע הזה הקשה והנורא שהיה לך, כרמן, ולספיר בהפגנה ליד ביתו של השר לפיד, אבל זו הוכחה נוספת להבין עם מה אנחנו מתמודדים פה.
דב חנין: ובכל פעם מחדש אנחנו נתקלים בעוד סיפור נורא וקשה, ובכל מוצאי שבת, כמו אילן, אנחנו מקבלים טלפונים על עוד מוטרדים ומותקפים ואלימות ועצורים.
דב חנין: אנחנו רואים את התמונות האלה, אבל לא כל מה שקורה מצולם ולא כל מה שקורה מתועד ולא כל הסיפורים, יש מאחוריהם אישה אמיצה כמו כרמן שגם מגיעה ומתלוננת ומספרת לנו את זה בכנסת.
דב חנין: יש הרבה מאוד מקרים כאלה שהולכים בדרך לאיבוד ולא מגיעים לכאן, אז קודם כל תודה לך שיש לך את היכולת ואת האומץ לעמוד על זכותך כאזרחית ולהגיע גם לכאן ולהגיד את הדברים האלה.
דב חנין: כל הפרשות הנקודתיות האלה הן חמורות ואיומות אבל הן מצטרפות לאיזשהו רצף שהוא פשוט מחריד, והרצף הזה הוא רצף של כוחנות, של אלימות, של הטרדות מיניות, של עימות.
דב חנין: אני לגמרי מסכים עם חברת הכנסת רוזין של איזושהי תחושה של שיטה, של הפעלה של ששוטרי מג"ב שהם בכלל לא מתעסקים – זה לא אזורי הגבול של ישראל, זה לא גבול פה, תל אביב, שדרות רוטשילד, מה?
דב חנין: למה מג"ב?
דב חנין: ומאחורי כל הדברים האלה עומדת גישה, אדוני היושב-ראש, שהיא גישה מוטעית באופן מאוד עמוק.
דב חנין: אני אומר את זה, אני מנסה להיות כמה שיותר שקט כי אנחנו מגיעים לשלב של סיכומים ואנחנו צריכים לקבל החלטות והמטרה שלנו בדיון הזה זה לגבש איזשהו שינוי במצב הקיים, מאחורי כל הדברים האלה עומדת גישה מוטעית שמתייחסת להפגנה כבעיה.
דב חנין: הפגנה היא לא בעיה.
דב חנין: הפגנה היא הדמוקרטיה.
דב חנין: הפגנה היא מיצוי של זכות דמוקרטית של אנשים להביע את דעתם.
דב חנין: וכשהפגנה היא הבעיה המפגינים הם עבריינים, כשזו התפיסה זה מודל הפעולה, זו הרוח שעוברת מלמעלה למטה, כך מתנהלים השוטרים בשטח, זה הגיבוי שהם מקבלים מהמפקדים שלהם בשטח ובסופו של דבר זה הגיבוי שהם מקבלים מהדרגים הכי בכירים במשטרה.
דב חנין: הדברים האלה, אני אומר שוב, אני מנסה להיות מאוד מדוד במילותי, הם קודם כל לא חוקיים, שנית, הם פסולים לחלוטין מבחינה דמוקרטית, ושלישית, וזה מה שבאמת באמת מטריד אותי, ואני חוזר ומדבר על הנושא הזה, דיברתי על זה גם עם מפכ"ל המשטרה וגם עם השר לביטחון פנים, מעבר לזה שזה לא חוקי, מעבר לזה שזה פסול דמוקרטית, זה גם לא מועיל.
דב חנין: זה לא מועיל.
דב חנין: זה מזיק.
דב חנין: יש לכם במשטרה דוגמאות הפוכות.
דב חנין: אני אתן לכם דוגמה – אנחנו מדברים על דוגמאות רעות, אני רוצה לתת דוגמה חיובית – 11 במאי האחרון, היתה הפגנת מחאה בתל אביב, הפגנת מחאה שהתארגנה באופן מאוד ספונטני, לא תיאום, בלי רישיון, נכון, אף אחד לא ביקש רישיון, צעדו ברחובות העיר, המשטרה בתבונה רבה החליטה שזו הפגנה וקורים אירועים וצריך לתת לאנשים להפגין.
דב חנין: אגב, גם בקיץ כשגברת ליף וחבריה יזמו מחאות חברתיות עצומות - - -
<דפני ליף: אל תקרא לי גברת.
דב חנין: אנחנו בכנסת, אני מתנצל, דפני.
דב חנין: כשהם יזמו הפגנות ענק חברתיות היו הרבה מאוד הפגנות שלא היו לגמרי מתואמות וכשהמשטרה הבינה שצריך להתייחס לזה קצת מחוץ לאיזושהי קופסה בעייתית זה עבר יפה מאוד, זה עבר מצוין.
דב חנין: היו מאות אלפי אנשים, היה המון המון כעס, היתה המון אנרגיה אבל לא קרה שום דבר נורא, להפך, אנשים הביעו את דעתם, הביעו את עמדתם והרגישו שבדמוקרטיה יש להם זכות להגיד.
דב חנין: אני אומר, אמצו את ה-best example, קחו את הדוגמה של ה-11 במאי, נתחו אותה, תהפכו אותה לשיטת פעולה.
דב חנין: תוציאו הנחיית מפכ"ל איך משטרת ישראל מתנהלת עם הפגנות.
דב חנין: זה לא צריך להיות יוצא מן הכלל, זה לא צריך להיות משהו שאנחנו באים לפה כדי לציין אותו לחיוב, זו צריכה להיות הדוגמה.
<דוד דהאן: חקיקה ראשית בעניין, דב, חקיקה ראשית זה יפתור את כל הבעיה.
דב חנין: זה יחסוך לכם זמן, זה יחסוך לכם אנרגיה.
דוד צור: אין סדר, אין סדר.
דוד צור: חקיקה רחבה בכל הנושאים האלה.
אילן גילאון: החקיקה היא בסדר גמור, הקיום שלה לא.
גבי לסקי: לא, לא, גם החקיקה לא בסדר, אילן.
דב חנין: אני רוצה לסיים.
דב חנין: אני אומר, קחו את המודל הטוב כדוגמה, זה יחסוך מכם המון דיונים מביכים בכנסת, ואני יודע מתוך השיחות שלי עם השר לביטחון פנים ועם המפכ"ל, זה לא נעים לתת תשובות וזה לא נעים לתת הסברים ואני רוצה לחסוך לכם את זה.
דב חנין: יש לכם הרבה תפקידים במשטרה, למה שתתעסקו בזה?
דב חנין: קחו את המודל הזה, תהפכו אותו למודל מחייב, ארצי, למשטרה בכל מקום, בכל הפגנה.
דב חנין: זה יחסוך מכם הרבה אנרגיה, זה יחסוך המון כאב וסבל מאנשים שרוצים לממש את זכויותיהם הדמוקרטיות.
דב חנין: אדוני היושב-ראש, עוד שתי נקודות ממש בתמצית.
דב חנין: יש כמה דברים שצריך לתקן בחקיקה: מה שקורה עם מח"ש לא מתקבל על הדעת, המערכת הזאת לא עובדת טוב, ישנן על שולחן הכנסת כמה הצעות חוק, אין לנו ברירה אלא לקדם אותן.
דב חנין: מחלקה לחקירת שוטרים חייבת להיות גוף עצמאי, יעיל, אפקטיבי.
דב חנין: השיטה שבה משאילים חוקרים מהמשטרה, יום אחד הם במח"ש - - -
<משה סעדה: זה כבר מזמן לא קיים.
דב חנין: בסדר, אני יכול לספר לך, בסדר.
דב חנין: אנחנו נדבר אחרי הדיון, לא על חשבון הזמן שלי.
זבולון כלפה: חבר הכנסת חנין, נקודה אחרונה.
דב חנין: ונקודה אחרונה, אני מציע, אדוני היושב-ראש, שהדיון הזה לא יהיה דיון אחרון, אני מציע שאנחנו נקבע דיון מעקב שבו המשטרה תבוא אלינו ותגיד: אוקיי, בעקבות הדיון הזה והטענות הקשות שהועלו – אני לא מדבר על המקרים הקונקרטיים שצריכים חקירה – מה התשובה המערכתית החדשה שלכם בכדי שלא יהיו פה עוד פעם שורה של חברי כנסת מכל המפלגות שבאים אליהם בטענות.
זבולון כלפה: אני ברשות
זבולון כלפה: כם רוצה לנסות לסכם את הדיון הזה.
<דוד דהאן: רגע, אדוני, אני רוצה לומר גם.
זבולון כלפה: סליחה, לא.
<תמיר חג'ג': אנחנו ביקשנו דקה.
זבולון כלפה: סליחה, נגמרו רשות הדיבור, נקודה.
<תמיר חג'ג': אני הגשתי את זה מראש וכבר מאתמול.
זבולון כלפה: אני יודע אבל הדיון התמשך מעל ומעבר לזמן.
<תמיר חג'ג': אז אם הוא ייקח עוד 10 דקות זה לא נורא.
<תמיר חג'ג': אנחנו המפגינים סופגים אלימות, אני רוצה לספר רק במילה.
זבולון כלפה: סליחה, וכרגע אני סופג ממך אלימות כי פה בכנסת יש נהלים וכללים.
<תמיר חג'ג': לא, סליחה.
<שיר נוסצקי: אל תזהיר, אל תוביל את הביטוי הזה.
זבולון כלפה: אז אני מבקש, עם כל הכבוד, תתכבד ותשמע עד הסוף את הדברים, אולי תמצא בזה גם את המענה לתשובה לשאלה שלך.
גבי לסקי: אדוני, מתאפשר לי כעורכת דין שמייצגת בהפגנות - - -
זבולון כלפה: אני לא מבקש שום עזרה מאף אחד.
זבולון כלפה: שמעתי את הכול.
<תמיר חג'ג': אני חושב שזה משהו חשוב.
זבולון כלפה: סליחה, תקשיבו היטב, נתנו פה רשות דיבור לכולם.
<רגב קונטס: באנו לספר לכם את מה שאנחנו – אתם אחראיים על שלומנו.
זבולון כלפה: תודה רבה, אתם לא רוצים סיכום, אפשר לסגור את הישיבה גם כך.
זבולון כלפה: אני חוזר ואני אומר שוב, נקודה, סוף, נגמר.
זבולון כלפה: אנחנו עושים סיכום.
<תמיר חג'ג': למה אתה לא מוכן להוסיף עוד 5-10 דקות?
<שיר נוסצקי: אתה סתם מדבר מאגו, אתה סתם מדבר מאגו, ה-10 דקות האלה, גם אם הן - - -
זבולון כלפה: סליחה, עם הכבוד, אני מבקש אותך, תצאי החוצה.
<שיר נוסצקי: כי זה האגו שלך נפגע, למה על המשפט הזה?
<שיר נוסצקי: אני לא הפרעתי כל הדיון.
זבולון כלפה: עכשיו תצאי החוצה.
זבולון כלפה: יודעים פה כל הח"כים שאצלי אגו לא קיים בכלל.
<שיר נוסצקי: כי אמרתי אגו - - -
זבולון כלפה: אבל זה שאת פוגעת ככה בח"כים פה, זה לא המקום.
<תמיר חג'ג': אדוני, ברשותך, 10 דקות.
זבולון כלפה: שמעתי אותך, שמעתי ואמרתי ואני חוזר שוב ואני אומר, אני רוצה לסכם את הדיון, נקודה.
<תמיר חג'ג': היה מקרה מאוד מיוחד בבית אחותי.
זבולון כלפה: סליחה רגע, זה לא יכול להיות.
<תמיר חג'ג': היו 1,500 אירועים באותו יום והמשטרה הלכה דווקא לאירוע הזה.
זבולון כלפה: אני חוזר ואני אומר, יש פה נוהל מסוים בכנסת איך מתנהלים, אתה לא יכול להקשיב פה, אתה מוזמן לצאת החוצה, בבקשה.
<תמיר חג'ג': אנחנו באנו מרחוק, עם כל הכבוד.
זבולון כלפה: האמן לי, אתמול ניהלתי דיון עם 250 איש שבאו מרחוק ולא כולם קיבלו זכות דיבור.
<אסף אבן חן: לא הוזכר כאן שרת המשפטים, לא המפכ"ל, לא השר לבט"פ.
<אסף אבן חן: יש דברים שלא עלו פה, אדוני היושב-ראש.
זבולון כלפה: אני יודע, אני מודע לכול, תכף תקשיבו עד הסוף.
<אסף אבן חן: אנחנו מודים לך.
זבולון כלפה: תודה רבה, אני מודה לכם שאתם מודים לי.
<כרמן אלמקייס: יש פה עורכת דין שחשוב שהיא תדבר כי - - -
זבולון כלפה: בבקשה, נו, תמשיכו לנהל את הדיון בלעדי.
זבולון כלפה: תודה רבה גם לך.
<מרטין קיאל: אנחנו לא מנהלים, אנחנו מבקשים כי זה מאוד חשוב.
זבולון כלפה: אני מבקש, עם כל הכבוד, יש סדר בדיון, נקודה.
זבולון כלפה: בכנסת יושב-ראש הוועדה מנהל את הדיון ולא אחרים, בסדר?
זבולון כלפה: אז תודה, שמעתי, הקשבתי, דיברת, הכול טוב ויפה.
זבולון כלפה: לגבי סיכום הדיון, ברשותכם.
זבולון כלפה: סיכום הדיון יתבצע כדלקמן: זה לא סוד, ודיברנו על זה, זה חוצה את כולם, גם המשטרה מבינים את הנקודה, ודאי שהח"כים מבינים את הנקודה, ודאי שהמפגינים מבינים את הנקודה שהזכות להפגין היא זכותם של כל אחד ואחד מהאזרחים במדינת ישראל.
זבולון כלפה: פתחתנו בכך שזה בעצם נשמת אפה של הדמוקרטיה.
זבולון כלפה: ודרך אגב, אני חושב שחלק מהח"כים גם נגעו בנקודה הזאת, הזכות הזו להפגין היא בסופו של דבר גם משרתת את המשטרה, היא נותנת גם למשטרה את הכוחות שלה ומעמידה אותה באור הנכון.
זבולון כלפה: אין ספק שהרבה פעמים בסיטואציות מהסוג הזה, וכמי שעמד בסיטואציות מאוד מורכבות של מול 15,000-20,000 שוטרים וחיילים, כאשר מהצד השני יש עשרות-אלפי מפגינים גם כן וצריך היה לעמוד בפרץ בסיטואציה של ההתנגשות הזו, יודע כמה אמוציות ורגשות נמצאים באותה נקודת תפר שהם בלתי אנושיים בעליל ומורכבים מאוד.
זבולון כלפה: אין לי ספק שאין שום חקיקה שמסוגלת לתת פתרון למקרים מהסוג הזה, אך מאידך - - -
<דוד דהאן: יש.
זבולון כלפה: סליחה, תודה רבה על העזרה.
זבולון כלפה: אך מאידך אין לי ספק גם מצד שני שיש לא מעט כלים במסגרת החקיקה שכן טעונים תיקון וטעונים בירור, ואני חושב, ואני סמוך ובטוח, שיהיה פה ח"כים, ומן הסתם גם אני אצטרף אליהם, שאנחנו נמצא את הדרך כדי לתקן ולשנות חלק מהדברים.
זבולון כלפה: מצד שני פטור בלא כלום אי אפשר.
זבולון כלפה: הדיון הזה הוא דיון ראשון מתוך סדרה של דיונים.
זבולון כלפה: אנחנו בעזרת-השם בתחילת המושב הבא של הכנסת, קרי מושב החורף, נזמן דיון נוסף, תהיה לכם את האפשרות לבוא לדבר, נייחד יחידת זמן ארוכה יותר.
זבולון כלפה: אבל לאותו דיון אני מבקש כדבר הבא: אני מבקש לשמוע שהמשטרה יחד עם מח"ש, שזה בעצם משרד אחר לגמרי – כי עולה פה רושם שמדובר פה בתופעה – ואני לא יכול לנתק את הדברים מהדיון הקודם שהיה פה, כי היה פה דיון יחד עם המשטרה, דרך אגב, ביחס לסוגיה אחרת, ששם ביקשנו את המשטרה לדבר במספרים ועובדות ואם לומר בלשון עדינה, כדי להוציא את המשטרה בסדר, לא קיבלנו את כל הנתונים והמספרים.
<תמיר חג'ג': גם לא תקבלו.
זבולון כלפה: שניה.
זבולון כלפה: ולכן אני מבקש שלדיון הבא שנערוך פה בתחילת המושב של החורף, שלפני כן המשטרה תבוא ותציג פה איזושהי תוכנית עבודה שהיא בעצם מסמנת כיעד, כמין רוח המפקד – לא רוח, הייתי אומר אפילו עשיה – של המפקד הבכיר, קרי המפכ"ל והשר לביטחון פנים, שבעצם הדבר הזה חייב להשתרש.
זבולון כלפה: לא עשבים שוטים ולא גינה ולא כלום, העסק הזה חייב להימחק מן העולם ואני מקווה מאוד שלא נידרש מעולם לסוגיות מהסוג הזה אלא שהדברים יעבדו כמו שצריך.
זבולון כלפה: מי שצריך להפגין יידע איך להפגין ומי שצריך לשמור על הסדר הציבורי גם יידע לעשות את הדברים בצורה הראויה, אבל הממשק הזה ביניהם, צריך למצוא את הפתרונות שלו.
זבולון כלפה: אנחנו נבקש שלאותו דיון, שבעזרת השם יהיה בתחילת מושב החורף של הכנסת כי אנחנו מסיימים את הדיונים עם התקציב פה ב-31 ביולי, נפתח את הדיון בתוכנית המשטרה והמחלקה לחקירת שוטרים, אל"ף, בהצגת הנתונים והעובדות, ובאותה תוכנית - - -
<תמיר חג'ג': שיבואו עם נתונים, נתונים.
זבולון כלפה: אמרתי, בנתונים ממח"ש, לגבי הנתונים והעובדות.
זבולון כלפה: ואנחנו נבקש מהמשטרה לשמוע תוכנית עבודה עם אבני דרך ברורים איך בעצם אנחנו מטפלים בתופעה הזו, שאם כרגע מח"ש מדבר על "איקס" מאות פניות או תלונות – אני לא נכנס כרגע למספרים כי אני לא רוצה לומר דבר שהוא לא בדוק לחלוטין מבחינתי לפחות.
זבולון כלפה: אז אני אשמח מאוד שהתוכנית הזאת תהיה תוכנית ברורה, מדידה, שבעצם אתה ודרכה ניתן יהיה להתמודד, שהתופעות האלה יחלפו מן העולם.
זבולון כלפה: אני חוזר ואני אומר, בסופו של דבר אין לי ספק, בתור אחד שצבר שעות רבות מאוד מול מחוזות שונים של המשטרה, יש פה משטרה שהיא טובה מאוד שעושה את מלאכתה נאמנה, אבל יש פה לא מעט סיטואציות שהן מאוד מורכבות ודורשות פה שיתוף פעולה טוב וברור של כל הצדדים גם יחד.
זבולון כלפה: אז אני בזה מסכם את הדיון, ובאותה הזדמנות דרך אגב תינתן רשות הדיבור לכל אותם גורמים נוספים.
זבולון כלפה: מן הסתם, אין ספק, בוודאי שבדיון אחד כזה אי אפשר יהיה להקיף את כל הנושא הזה, הנושא הזה הוא מורכב, ארוך, גדול ומקיף, אבל אני מקווה מאוד שבסדרת הדיונים שנקיים פה בוועדת הפנים, ואני מקווה מאוד שלאותם דיונים גם, לאחד הדיונים שבהם לפחות בוודאי, יוזמנו גם חלק מאנשי המדיניות של המשרד לביטחון פנים, המפכ"ל ואחרים.
זבולון כלפה: אני מקווה שדרך כל הדבר הזה נצליח בסופו של דבר לשרש את התופעה הזו ולעבור לסדר ציבורי איכותי ותקין.
דוד אזולאי: אני פותח את ישיבת ועדת הפנים והגנת הסביבה.
דוד אזולאי: לפנינו שתי הצעות לסדר היום, אחת של חבר הכנסת חנא סוייד, שנמצא כאן, שביקש דיון בעניין עובדי עיריית טייבה שלא קיבלו משכורות בין 10-20 חודשים, ושל חבר הכנסת אחמד טיבי, שגם הוא מבקש דיון מהיר.
דוד אזולאי: על סמך זה נשיאות הכנסת אפשרה לנו לקיים את הדיון הזה ואני פותח אותו.
דוד אזולאי: אגיד לכם את האמת, אני מופתע שנושא טייבה שוב פעם נמצא על שולחנה של ועדת הפנים והגנת הסביבה.
דוד אזולאי: בשולחן הזה אנו עשירי ניסיון בכל הקשור ליישוב טייבה.
דוד אזולאי: אבקש מן המציע, חבר הכנסת חנא סוייד, להציג את הנושא.
חנא סוייד: אני מודה לך על שהואלת לעמוד בראש הדיון הזה, במיוחד לאור הניסיון המוניציפלי שלך בטיפול בנושאים כאלה בתפקידיך הקודמים וגם בתפקידיך הפרלמנטריים.
חנא סוייד: אני מודה גם למנהלת הוועדה על קיום הישיבה הזאת בהקדם.
חנא סוייד: זה בהחלט נושא ראוי וחשוב לטפל בו ולנסות ולספק פתרונות למצוקה של עשרות עובדים בעיריית טייבה.
חנא סוייד: אמנם העיר טייבה היא עיר תוססת בכל מיני מובנים, אבל העירייה כנראה היא עיריית רפאים וצריך לתת לה את הטיפול המתאים.
חנא סוייד: אני רוצה לציין כאן בפני האורחים, שאני כמובן מברך אותם על שטרחו והואילו להגיע לדיון הזה, שיזמתי את הדיון בעקבות השתתפותי בהפגנה שלכם שהיתה מול משרד האוצר, וחבר הכנסת טיבי הצטרף גם לבקשה הזאת.
חנא סוייד: אני יודע שהוא נמצא עכשיו בישיבה שבועית חשובה של נשיאות הכנסת ולכן הוא מאחר ואולי יצטרף אלינו בהמשך.
חנא סוייד: אז אני בהחלט לוקח על עצמי ואני שמח שאני מציג את העניין הזה לידיעת היושב-ראש וחברי הכנסת.
חנא סוייד: הצטרף אלינו גם חבר הכנסת עפו אגבאריה שבטח כולכם מכירים.
חנא סוייד: כפי שציינתי, לפני כחודש קיימו העובדים – עשרות עובדים, לא רק הנציגות שהגיעה לכאן היום –הפגנה מול משרד האוצר בדרישה לשלם להם את החובות שהעירייה חבה להם בגין המשכורות שלהם משנת 2003 ועד שנת 2007.
חנא סוייד: חבר הכנסת טיבי, ציינתי בפני הנוכחים שאתה נמצא בישיבה של הנשיאות ואולי תאחר ותצטרף בהמשך.
חנא סוייד: השתתפתי בהפגנה שלכם, של העובדים, והבנתי את עומק ואת גודל ואת ממדי המצוקה שלכם.
חנא סוייד: מדובר בעובדים, אדוני היושב-ראש, עובדים שמקבלים משכורת, שמפרנסים משפחות.
חנא סוייד: מדובר בחוֹר בהכנסה שלהם של מספר שנים, בין השנים 2003-2007 העובדים האלה לא קיבלו משכורות.
חנא סוייד: נכון שמ-2007 ועד היום הם מקבלים בצורה נורמלית ומסודרת את המשכורות שלהם, אבל הם נשארו עם חוב, עם חור גדול של 4 שנים במשכורות.
חנא סוייד: האנשים האלה חבים כספים.
חנא סוייד: חלק מהם, כפי שסיפרו לי, חבים כספים לבנקים, לחברים, למשפחות והם צריכים לקבל קודם כול את הזכות שלהם.
חנא סוייד: שכר הוא זכות.
חנא סוייד: ואחרי שיקבלו את הזכות שלהם הם יוכלו לכלכל את המשפחות שלהם ולהחזיר את ההלוואות שהם קיבלו.
חנא סוייד: אבל בלתי אפשרי להישאר במצב כזה.
חנא סוייד: שמעתי על מספר בעיות וטרגדיות אנושיות אפילו בחלק מן המשפחות כתוצאה מכך שהאנשים האלה לא קיבלו את המשכורות שלהם.
חנא סוייד: ליבי-ליבי עם העובדים והעובדות שמפרנסים משפחות, והרשות המקומית כאילו לא מקשיבה ולא מצליחה עד עצם היום הזה לשלם את חובותיה.
חנא סוייד: אדוני היושב-ראש, אנחנו, אני ואתה וחברינו היינו באותה ישיבה שבה הוחלט על הארכת הפעולה של הוועדה הקרואה בעיריית טייבה.
חנא סוייד: כולנו שמענו שהעסק מסודר, שאין בעיות, שמה שנשאר זה רק לקיים את ההסכמים שהנאמן ומשרד הפנים חתמו עליהם, שהקרקע פורייה, מוכנה שהכול יעבוד כפי שצריך.
חנא סוייד: שמענו את הדברים הללו ולכן בסופו של דבר היתה הפשרה הזאת, במקום להאריך ל-5 שנים להאריך לשנתיים וחצי או 3 שנים את פעולת הוועדה הקרואה, על סמך זה ששמענו שהכול ורוד והכול מבטיח.
חנא סוייד: לכן אנחנו צריכים לעמת בין מה ששמענו באותה ישיבה בנוכחות השר ובנוכחות כל חברי הכנסת והנאמן ובין העובדות שאנחנו רואים.
חנא סוייד: כאשר שמעתי, ראיתי והזדהיתי עם האנשים האלה בהפגנה שלהם, למען האמת נדהמתי, איך יכול להיות שיש שני עולמות כל-כך שונים.
חנא סוייד: לכן, אדוני היושב-ראש, אני רוצה לנצל את ההזדמנות הזאת ומבקש קודם כול לתת לנציגים, אולי ליושב-ראש ועד העובדים, היתם דסוקי, וליושב-ראש ההסתדרות במרחב לדבר.
חנא סוייד: אני רוצה שנשמע, נבין ואחר-כך אולי נתווה פתרונות.
דוד אזולאי: תודה רבה לך, אדוני, חבר הכנסת חנא סוייד.
דוד אזולאי: אחריו חבר הכנסת אחמד טיבי – שניהם יוזמי הדיון הזה.
אחמד טיבי: חבר הכנסת סוייד דיבר בפירוט, הוא דיבר גם בשמי.
אחמד טיבי: זאת לא הפעם הראשונה שאנחנו דנים בנושא עובדי עיריית טייבה.
דוד אזולאי: אמרתי את זה בדברי הפתיחה שלי.
אחמד טיבי: אין ספק שכלל יסוד הוא שעובד, כבודו של אדם, כבודו של עובד הוא שכאשר הוא עושה עבודה הוא מקבל משכורת, לו ולמשפחתו, כדי להתקיים בכבוד, במיוחד אם הוא שומר חוק כמו עובדי עיריית טייבה.
אחמד טיבי: היות ונאמר גם על-ידי שר הפנים וגם על-ידי הדרג המקצועי שהדברים מתנהלים בצורה יותר מאשר סבירה בוועדה הממונה, חשבנו שאוטומטית הנושא הזה, עם פסיקת בית-משפט, ייפתר.
אחמד טיבי: לכן היתה ההפגנה שבה השתתפנו לפני כמה ימים כאן מול משרד האוצר.
אחמד טיבי: אבל מתברר שיש חובות נוספים: מים, חשמל, אני לא יודע מה.
אחמד טיבי: בטח נשמע ממר מרדכי כהן, הוא יסביר לגבי החוב הזה.
אחמד טיבי: בעקבות ההפגנה שוחחתי עם שר הפנים ועם האנשים במשרד הפנים והם גילו אמפתיה לדרישות של העובדים ואמרו שאתם פניתם לבית-המשפט כדי לאלץ את מי שצריך לכבד את ההסכם, "ואם לא, אז אנחנו במשרד הפנים יש לנו כלים", כך נאמר לי, "לאלץ אותם".
אחמד טיבי: בעקבות השיחה הזאת התקשרתי להיתם דסוקי והודעתי לו על כך.
אחמד טיבי: העובדים האלה זקוקים לתשובה נואשת שהיא פתרון, לא יותר.
אחמד טיבי: לא פחות ולא יותר מאשר פתרון למצוקה הזאת.
אחמד טיבי: אני מכיר את האנשים האלה אחד-אחד באופן אישי ויש להם משפחות שצריך לפרנס.
אחמד טיבי: תקופה ארוכה הם לא מקבלים משכורת, למרות פסיקת בית-המשפט.
אחמד טיבי: לכן, אדוני היושב-ראש, ביקשנו, חברי חנא סוייד ואנוכי, לכנס את הדיון הזה כדי להאיץ את התהליכים ולקיים את מה שצריך.
דוד אזולאי: קודם כול, אני מודה לך.
דוד אזולאי: אני מודה לשניכם ביחד על כך שיזמתם את הדיון הזה.
דוד אזולאי: אני חושב שהוא דיון חשוב, וזאת בהתחשב בהצהרתו של שר הפנים באותו דיון שאכן כאשר מאריכים את פעולת הוועדה הקרואה זה בא להיטיב עם הרשות המקומית ולכן גם אלה שתמכו ולא היו שלמים עם ההחלטה, תמכנו כי חשבנו שטוב יהיה אם נדחה את מועד הבחירות.
דוד אזולאי: אני מבקש לשמוע את נציג העובדים.
דוד אזולאי: מה תפקידך, אדוני?
<היתם דסוקי: אני יושב-ראש ועד העובדים.
דוד אזולאי: הייתי מבקש שתסקור לנו בקצרה כמה חודשים לא קיבלתם שכר.
דוד אזולאי: כמה זמן אדוני יושב-ראש ועד העובדים?
<היתם דסוקי: 4 שנים, אבל אני 28 שנים בעיריית טייבה.
<היתם דסוקי: במשך כל השנים אולי 3 שנים תשלום השכר היה מסודר, ובכל שאר השנים היה בלגן.
עיסאווי פריג': קיבלתם ועדה קרואה ונאמן והרבה כסף, והבלגן המשיך.
<היתם דסוקי: כבוד היושב-ראש והנוכחים, בתחילת שנות התשעים, עם ראש העירייה הנבחר דאז, חבר הכנסת לשעבר מר רפיק חג' יחיא זכרונו לברכה, החלה העירייה להלין את שכרם של עובדי העירייה.
<היתם דסוקי: העובדים לא קיבלו שכר במשך חודשים ארוכים.
<היתם דסוקי: העירייה התנהלה בצורה שלומיאלית מכל הבחינות האפשריות ושררה בתוכה אנדרלמוסיה הרסנית, שלא פסחה על גרימת נזק לכל חלקה טובה.
<היתם דסוקי: העירייה דאז הפכה בתוך שנים בודדות לחדלת פירעון ועיקולים רבים רבצו על כל מקורות המימון, אשר שיתקו את כל המערכות שלה.
<היתם דסוקי: בהתערבות משרד הפנים, בשנת 2000 התמנה נאמן לעירייה, עו"ד צוובנר, שתוך שנה השלים הכנת הסדר נושים.
<היתם דסוקי: בהסדר ההוא העובדים הסכימו לקבל את קרן השכר בלבד, ובנוסף הפסידו כספים רבים בקרנות שלא הגישו תביעות חוב.
<היתם דסוקי: הסדר זה החזיק מעמד בקושי 3 שנים, ומסוף שנת 2003 החלה שוב העירייה להלין את שכר העובדים.
<היתם דסוקי: הלנת השכר והזכויות הנלוות נמשכה חודשים ארוכים וגם שנים.
<היתם דסוקי: הדבר נמשך עם בחירתו של מר עבד אלחכים חג' יחיא בשנת 2005.
<היתם דסוקי: בשנת 2007 פוזרה העירייה על-ידי שר הפנים ובוצע מינוי כפול: של יושב-ראש ועדה קרואה ושל נאמן על-ידי בית-המשפט, עו"ד אבנר כהן.
<היתם דסוקי: העירייה דאז צברה חובות שכר לעובדים של בין 10-30 משכורות שלא שולמו.
<היתם דסוקי: החל מחודש אוגוסט 2007 ואילך השכר השוטף משולם לעובדים בזמן.
<היתם דסוקי: העירייה מנוהלת כבר כ-6 שנים על-ידי הנאמן וצוותו, ומאידך גם על-ידי יושב ועדה קרואה, ולתפקיד האחרון התמנו כבר 5 אנשים, האחרון בהם הוא המכהן, מר פאיק עודה.
<היתם דסוקי: בתאריך 8 בנובמבר 2012 אישר בית-המשפט את הסדר הנושים הנוגע לעובדים, וזאת לאחר שהעובדים הצביעו ברוב להצעת הנאמן שהעניקה להם שוב רק את קרן השכר והקרנות בלבד.
<היתם דסוקי: הסדר הנושים לגבי יתר הנושים התעכב ואושר באפריל 2013.
<היתם דסוקי: הנאמן והעירייה התחייבו והצהירו בפנינו כי הכספים יועברו לעובדים תוך 80 ימים מיום אישור ההסדר, דבר שלא בוצע ואיננו יודעים מתי כן יבוצע.
<היתם דסוקי: למותר לציין כי, לצערי, כל מה שקורה בעיריית טייבה במשך יותר מ-20 שנים אין לו אח ורע בשום רשות מקומית בארץ.
<היתם דסוקי: העובדים עברו, ועדיין עוברים, קשיים ומשברים כלכליים וחברתיים רבים.
<היתם דסוקי: העובדים, בלית ברירה, הסכימו לקבל פעמיים תוך פחות מעשור את קרן שכרם וזכויותיהם בלבד במסגרת הסדרי נושים, ולמרות כל האמור אנחנו והכספים המגיעים לנו נמצאים כבני ערובה בידי משרד הפנים, משרד האוצר, הנאמן והעירייה ולא רואים עדיין שום אור בשום מנהרה, אדוני היושב-ראש.
דוד אזולאי: אני רוצה לשאול אותך, אתם מייצגים את עצמכם או יש לכם מישהו שמייצג אתכם מול הנאמן?
<היתם דסוקי: אנחנו מייצגים את עצמנו, בגיבוי ההסתדרות כמובן.
דוד אזולאי: אז ההסתדרות היא הגורם המייצג אתכם?
<היתם דסוקי: נכון.
דוד אזולאי: נציג ההסתדרות נמצא כאן?
<ג'מיל אבו ראס: שלום לכולם.
<ג'מיל אבו ראס: כפי שנאמר לפניי על-ידי חבר הכנסת סוייד ומר היתם דסוקי, עיריית טייבה - - -
דוד אזולאי: אתם מעורבים בכל התהליך של הסדר הנושים בקשר למשכורות העובדים?
<ג'מיל אבו ראס: אכן.
<ג'מיל אבו ראס: עיריית טייבה מנוהלת על-ידי ממונה שנתמנה על-ידי בית-המשפט המחוזי ועל-ידי יושב-ראש ועדה קרואה שנתמנה על-ידי משרד הפנים.
<ג'מיל אבו ראס: עיריית טייבה הגיעה לאן שהגיעה לא באשמת עובדי העירייה, שעושים את עבודתם ונותנים שירותים נאמנה לתושבים.
<ג'מיל אבו ראס: מאז שנת 2000 עיריית טייבה מלווה על-ידי נאמן ועל-ידי חשב מלווה של משרד הפנים.
<ג'מיל אבו ראס: כל הוצאה שהיתה מחויבת על-ידי העירייה נחתמה על-ידי החשב המלווה.
<ג'מיל אבו ראס: מכאן, איפה היה משרד הפנים במשך כל השנים האלה?
<ג'מיל אבו ראס: איך הוא נתן למצב להגיע לקריסה טוטלית?
<ג'מיל אבו ראס: האם נרדם בשמירה?
<ג'מיל אבו ראס: כפי שאמרה כבוד השופטת ורדה אלשייך, משרד הפנים נרדם בשמירה.
<ג'מיל אבו ראס: לכן על משרד הפנים לשאת באחריות הראשונית על מה שקרה בטייבה, בנוסף לגורמים אחרים שניהלו את העירייה באותו זמן.
<ג'מיל אבו ראס: העובדים, כ-350 אנשים, שהם בעלי משפחות, נענשו פעמיים: פעם אחת עקב הלנת שכרם במשך שנים רבות, מ-2003 ועד 2007, דבר שפגע בפרנסתם ובכלכלת משפחותיהם.
<ג'מיל אבו ראס: עד היום חלק גדול מהם לא התאושש והם חייבים כסף בעקבות הלוואות שלקחו מגורמים שונים וממתינים להסדר נושים המיוחל להחזרת ההלוואות, אם לבנקים, אם לקרובי המשפחה ואם להסתדרות.
<ג'מיל אבו ראס: ההלוואות, כידוע לכם, נושאות ריבית והצמדה; פעם שנייה, העובדים נענשים כאשר לא מבצעים ולא מכבדים את החלטות בית-המשפט.
דוד אזולאי: אדוני, סליחה שאני מפסיק אותך.
דוד אזולאי: אתם כהסתדרות תפקידכם, בין היתר, להגן על העובדים.
דוד אזולאי: מה עשיתם בתקופה שהאנשים האלה לא קיבלו את שכרם?
דוד אזולאי: אני באמת לא בא לקנטר, חס ושלום, אני שואל שאלה.
<ג'מיל אבו ראס: כל הזמן אנחנו יחד עם העובדים, אם בהפגנות מול משרד הפנים בהשתתפות החבר אחמד טיבי, בהשתתפות החבר עפו אגבאריה.
<ג'מיל אבו ראס: הבטיחו הבטחות כל הזמן שהעניין יוסדר.
<ג'מיל אבו ראס: השאלה שנשאלת היא למה לא מבצעים את החלטת בית-המשפט, זאת שאלת השאלות.
דוד אזולאי: אבל למה אתם כגורם מייצג לא פניתם לבית-המשפט לשאול?
<ג'מיל אבו ראס: יש פנייה של הנאמן לבית-המשפט בדרישה לבצע את פסק הדין.
<ג'מיל אבו ראס: אנחנו מצטרפים לבקשה הזאת.